Möödunud aasta värskeima näituse leidsin suvel Tõrvast. Kevade keskuse teisel korrusel, endises “Hiina pommis” oli eksponeeritud nn Tõrva sürrealistide näitus “Tsurr”. Skeptilised inimesed üldistavad, et midagi originaalset pole võimalik enam meisterdada. See on õnnetute inimeste jutt. Tõrva kunstnikud näitasid, et mitte ainult teosed, vaid ka ideed nende taga võivad puuga-pähe uudsed olla. Näitusega kaasnes ka efektne “tänavakunst” Veskisaarel, kus viiskümmend tulnukat lehvitasid enda lahkumise saateks.